পুরান ঢাকার তাঁতীবাজারে স্বর্ণ ব্যবসায়ী আবুল কালাম হত্যায় দায়িত্বে অবহেলার কারণে দুই পুলিশকে সাময়িক বরখাস্ত  করা হয়েছে। তারা হলেন নয়া সড়ক পুলিশ ফাঁড়ির এএসআই বাকি বিল্লাহ এবং কনস্টেবল আলমগীর হোসেন। এদিকে তাঁতীবাজারে ব্যবসায়ীকে হত্যার ঘটনার প্রতিবাদে তাঁতীবাজারের স্বর্ণ ব্যবসায়ীরা অনির্দিষ্টকাল ধর্মঘট অব্যাহত রেখেছেন। গতকালও এলাকার স্বর্ণের দোকানগুলো বন্ধ ছিল।